Dødsbrann i Sør-Trøndelag
Politiet fikk melding om brannen i en tomannsbolig på Orkanger klokken 7.06 lørdag morgen. - Ambulansepersonell som ankom stedet meldte om åpner flammer og røykutvikling. En mann og to barn hadde kommet seg ut, men en person var savnet, opplyser operasjonsleder Rune Brandmo i Sør-Trøndelag politidistrikt til NTB. Litt før klokken 7.30 kunne røykdykkere gå inn i boligen. Etter kort tid fant de en person omkommet. Brannårsaken var lørdag morgen ukjent og den omkomne var ikke blitt identifisert. Ved 9-tiden lørdag holdt brannmannskapene fortsatt på med slokkingsarbeid.
En person omkom tidlig lørdag morgen i en boligbrann på Orkanger i Sør-Trøndelag. Tre andre som var i huset kom seg ut i god behold.